In nomine domini, amen. Anno jncarnationis eiusdem millesimo trecentesimo vicesimo quarto, mense februarii, ego Renaudus filius quondam Richardi clerici de Dyuione, notum facio vniuersis, quod ego sponte et prouide, vendo ac imperpetuum quitto, pro me et meis heredibus, religiosis viris priori et conuentui monasterii Sancti Stephani dyuionensis, pro se et eorum successoribus, duas cameras sitas apud Dyuionem in vico monialium de Thardo, juxta domum meam hinc, et domum dictorum emptorum jnde, cum manso et pertinentiis retro dictas cameras existentes vsque ad murum retro dictas cameras existentem, necnon et cum muro ad dictum mansum pertinente, qui mansus se extendit a coquina domus dictorum emptorum vsque ad metam prope mansum meum appositam. Quam quidem venditionem facio pro precio decem et octo librarum turonensium michi a dictis emptoribus solutarum, et de eisdem me teneo plenarie pro pagato. Deuestiens me de predictis venditis et dictos emptores et suos successores corporaliter inuestiens de eisdem. Promittens pro me et meis heredibus per juramentum meum super sancta Dei euuangelia corporaliter prestitum, et sub obligatione omnium bonorum meorum, predicta vendita libere pro perticha prefatis emptoribus et suis, contra omnes perpetuo garantire. Et in me littis honus suscipere, causamque deffendere meis propriis sumptibus, si qui calumpniatores quod absit apparerent quamcito, quociens et quacunque parte littis super hoc fuero requisitus, necnon facere et prestare quicquid in causa euictionis debet fieri et prestari. Ego vero Guillerma relicta Richardi clerici predicti, mater dicti venditoris predictam venditionem cum omnibus aliis predictis laudo, volo penitus, et approbo. Et quicquid juris actionis et rationis in predictis venditis habeo, habere possum vel debeo prefatis emptoribus et suis, quitto pro me et meis heredibus perpetuo penitus et remitto. Promittens pro me et meis heredibus, per juramentum meum super sancta Dei euuangelia corporaliter prestitum, et sub obligatione omnium bonorum meorum contra tenorem presentium non venire tacite, vel aperte. Et insuper nos venditor et laudatrix predicti renunciamus in hoc facto prout cuilibet nostrum competi, ex certa scientia, pro nobis et nostris heredibus sub prestitis juramentis, exceptionibus venditionis predicte legitime non facte dicte pecunie non habite et non numerate, spei future numerationis et habitionis deceptionis in aliquo omni juri in fauorem mulierum introducto, ac omnibus aliis exceptionibus juris et facti qui contra tenorem presentium possent obici seu dici, jurique dicenti generalem renunciationem non valere. Et ad premissa tenenda volumus nos compelli, etc. In quorum testimonium, etc. Actum in presentia Johannis Piquardi clerici coadiutoris Johannis Rateti notarii dyuionensis, Perroneti Poissenet de Dyuione carpentarii, et magistri Andree de Creceyo clerici morantis apud Dyuionem, testium ad hoc vocatorum, anno et mense predictis.